ddrg/super_eurlex huggingface dataset:
Odločba Komisije

z dne 24. novembra 1987

o odobritvi odstopanja Zvezni republiki Nemčiji in določitvi enakovrednih zdravstvenih pogojev, ki jih je treba upoštevati v zvezi z razkosavanjem svežega mesa

(87/562/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom v Skupnosti [1], kakor je bila nazadnje spremenjena z Direktivo 86/587/EGS [2], in zlasti člena 13 Direktive,

ker je po členu 13 Direktive 64/433/EGS v skladu s postopkom iz člena 16 odstopanja od odstavka 45(c) Priloge I mogoče na zahtevo odobriti vsaki državi članici, ki ponudi podobna jamstva; ker je treba s temi odstopanji določiti zdravstvene pogoje, ki so vsaj enakovredni pogojem iz navedene Priloge;

ker so organi Zvezne republike Nemčije v pismu z dne 5. junija 1987 Komisiji predložili zahtevo za odstopanje od odstavka 45(c) Priloge I k Direktivi 64/433/EGS za razkosavanje svežega govejega, telečjega in prašičjega mesa; ker so v tej zahtevi predlagani zdravstveni pogoji; ker morajo biti zdravstveni pogoji, ki so določeni kot nadomestilo v zvezi z zahtevanim odstopanjem glede razkosavanja svežega mesa, vsaj enakovredni pogojem iz odstavka 45(c) Priloge I k Direktivi 64/433/EGS;

ker so zdravstveni pogoji, ki jih je predlagala Zvezna republika Nemčija, enakovredni pogojem iz odstavka 45(c) Priloge I k Direktivi 64/433/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ne glede na odstavek 45(c) Priloge I k Direktivi 64/433/EGS lahko Zvezna republika Nemčija odobri razkosavanje svežega govejega, telečjega in prašičjega mesa pod pogoji iz Priloge k tej odločbi.

Člen 2

Ta odločba je naslovljena na države članice.

V Bruslju, 24. novembra 1987

Za Komisijo

Frans Andriessen

Podpredsednik

[1] UL 121, 29.7.1964, str. 2012/64.

[2] UL L 339, 2.12.1986, str. 26.

--------------------------------------------------

PRILOGA

POSEBNI POGOJI ZA RAZKOSAVANJE GOVEJIH IN PRAŠIČJIH TRUPOV

1. Trupi se iz prostorov za klanje po hlajenju v hladilnih prostorih, kjer zrak, ki prihaja iz hladilnih teles, doseže tako temperaturo, da je mogoče goveje trupe v 48 urah, prašičje trupe pa v 20 urah, ohladiti na notranjo temperaturo + 7 °C, prenesejo v prostore za razkosavanje, kjer temperatura ne preseže + 12 °C in ki se nahajajo v isti skupini zgradb kot hladilnice.

2. Meso se prenese v enem samem postopku.

3. Trupi se prinesejo v prostor za razkosavanje in izkostijo, še preden dosežejo notranjo temperaturo + 7 °C, če se razkosavanje izvrši 48 ur po zakolu v primeru govejih trupov in 20 ur v primeru prašičjih trupov.

4. Čas, ki preteče med vnosom mesa v prostor za razkosavanje in naknadnim hlajenjem, ne presega 60 minut.

5. Ko je meso razkosano in pakirano, ga je treba prenesti v ustrezne hladilne prostore.

--------------------------------------------------
Sklep Sveta

z dne 20. decembra 1985

ki zaradi pristopa Španije in Portugalske spreminja Sklep 83/516/EGS o nalogah Evropskega socialnega sklada

(85/568/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 126 Pogodbe,

ob upoštevanju osnutka sklepa, ki ga je predložila Komisija,

ob upoštevanju mnenja Evropskega parlamenta,

ob upoštevanju mnenja Ekonomsko-socialnega odbora,

ker člen 7(3) Sklepa 83/516/EGS [1] določa, da je od vseh sredstev, razpoložljivih za aktivnosti iz člena 3(1), 40 % na voljo za aktivnosti za spodbujanje zaposlovanja v francoskih čezmorskih departmajih, v Grčiji, na Grenlandiji, na Irskem, v Mezzogiornu in na Severnem Irskem; ker je sklicevanje na Grenlandijo postalo neveljavno in nično zaradi njenega izstopa iz Skupnosti;

ker je zaradi pristopa Španije in Portugalske treba spremeniti predpise Skupnosti, zlasti v skladu z izjavo Evropske gospodarske skupnosti o sodelovanju Španije in Portugalske pri črpanju sredstev Evropskega socialnega sklada, kakor priloženo Sklepni listini Pogodbe o pristopu;

ker je treba v zvezi s členom 7(3) Sklepa 83/516/EGS opredeliti tiste regije Španije in Portugalske, ki so še posebej ekonomsko in socialno zapostavljene, kjer se za aktivnosti za spodbujanje zaposlovanja dodelijo pravice za prevzem obveznosti, ki so na voljo za ukrepe iz člena 3(1) navednega Sklepa;

ker je treba odstotek te dodelitve povečati, da bi vzpostavili novo finančno ravnovesje med aktivnostmi za spodbujanje zaposlovanja v posebej zapostavljenih regijah na eni strani in aktivnostmi v drugih regijah z visoko in dolgotrajno brezposelnostjo in/ali industrijskim ali sektorskim prestrukturiranjem na drugi strani,

SKLENIL:

Člen 1

"3. Od 1. januarja 1986 do 31. decembra 1988 se 44,5 % sredstev, ki so na voljo za aktivnosti iz člena 3(1), nameni za aktivnosti, ki so upravičene in ki so v skladu s smernicami za management Sklada, za spodbujanje zaposlovanja v Grčiji, avtonomnih regijah Andaluzija, Kanarski otoki, Kastilija-Leon, Kastilija-La-Mancha, Estremadura, Galicija, Murcia, Ceuta in Melilla, v francoskih čezmorskih departmajih, na Irskem, v Mezzogiornu, na Portugalskem in na Severnem Irskem. Preostala sredstva bodo namenjena aktivnostim za spodbujanje zaposlovanja na drugih območjih z visoko ali dolgotrajno brezposelnostjo in/ali industrijskim ali sektorskim prestrukturiranjem."

.

Člen 2

Ta sklep začne veljati 1. januarja 1986 v skladu z začetkom veljavnosti Pogodbe o pristopu Španije in Portugalske.

V Bruslju, 20. decembra 1985

Za Svet

Predsednik

R. Krieps

[1] UL L 289, 22.10.1983, str. 38.

--------------------------------------------------
Odločba Komisije

z dne 8. februarja 1985

o spremembi Odločbe 82/426/EGS o zdravstvenem stanju živali in veterinarskem spričevalu za uvoz svežega mesa iz Združenih držav Amerike

(85/164/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 83/91/EGS [2], in zlasti člena 16 Direktive,

ker je Odločba Komisije 82/426/EGS [3] določila pogoje v zvezi z zdravstvenim stanjem živali in veterinarskim spričevalom za uvoz svežega mesa iz Združenih držav Amerike;

ker je mogoče, brez tveganja za razširitev bolezni, sprejeti meso goveda, kadar so takšne živali po poreklu iz Združenih držav Amerike ali Kanade in so del časa bivanja preživele v kateri koli od teh držav;

ker so se Združene države Amerike in Kanada Komisiji zavezale, da bodo najpozneje v 24 urah Komisijo in države članice obvestile o potrjenem pojavu hude epizootske bolezni;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Del V veterinarskega spričevala iz Priloge k Odločbi 82/426/EGS se nadomesti:

"IV. Potrdilo o zdravstvenem stanju

Podpisani uradni veterinar potrjujem, da se je zgoraj opisano sveže meso pridobilo od:

- v primeru svežega mesa goveda, živali, ki so bile na ozemlju Združenih držav Amerike ali Kanade vsaj tri mesece pred zakolom ali od rojstva, če gre za živali, stare manj kakor tri mesece,

- v primeru svežega mesa prašičev, ovac in koz, živali, ki so bile na ozemlju Združenih držav Amerike vsaj tri mesece pred zakolom ali od rojstva, če gre za živali, stare manj kakor tri mesece,

- v primeru svežega mesa domačih kopitarjev, živali, ki so bile na ozemlju Združenih držav Amerike ali v sosednji državi, navedeni na seznamu iz Odločbe Sveta 79/542/EGS za meso domačih kopitarjev, vsaj tri mesece pred zakolom ali od rojstva, če gre za živali, stare manj kakor tri mesece,

- v primeru svežega mesa prašičev, živali, ki niso prišle s kmetijskih gospodarstev, za katera zaradi javnozdravstvenih razlogov velja prepoved zaradi izbruha bruceloze prašičev v preteklih šestih tednih;

- v primeru svežega mesa ovac in koz, živali, ki niso prišle s kmetijskih gospodarstev, za katera zaradi javnozdravstvenih razlogov velja prepoved zaradi izbruha bruceloze ovac ali koz v preteklih šestih tednih."

+++++ TIFF +++++

Člen 2

Ta odločba je naslovljena na države članice.

V Bruslju, 8. februarja 1985

Za Komisijo

Frans Andriessen

Podpredsednik

[1] UL L 302, 31.12.1972, str. 28.

[2] UL L 59, 5.3.1983, str. 34.

[3] UL L 186, 30.6.1982, str. 54.

--------------------------------------------------
Odločba Komisije

z dne 11. aprila 1983

o popravkih Odločbe Komisije o pogojih zdravstvenega stanja živali in veterinarskem spričevalu za uvoz svežega mesa iz nekaterih tretjih držav

(83/199/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1] ter zlasti členov 16 in 28 Direktive,

ker je Komisija s svojo Odločbo z dne 1. februarja 1983 spremenila pogoje zdravstvenega stanja živali in veterinarsko izdajo veterinarskih spričeval za uvoz svežega mesa iz nekaterih tretjih držav [2];

ker člen 1 nizozemske in nemške različice Odločbe zaradi napake ne ustreza Odločbi, ki je bila predložena Upravljalnemu odboru, da poda svoje mnenje; ker je zato treba nizozemsko in nemško različico odločbe popraviti,

SPREJELA NASLEDNJO ODLOČBO:

Člen 1

1. Člen 1(3) nemške različice Odločbe 83/70/EGS se glasi:

"3. Artikel 4 der Entscheidungen 81/545/EWG, 81/546/EWG und 81/547/EWG über die Einfuhr von frischem Fleisch aus Bulgarien, Österreich und Jugoslawien erhält folgende Fassung:

"Artikel 4

Diese Entscheidung wird zum Zweck der Anpassung an Gemeinschaftsvorschriften zur Bekämpfung und Tilgung von Maul- und Klauenseuche und Schweinepest in der Gemeinschaft überprüft.""

2. Člen 1(3) nizozemske različice Odločbe 83/70/EGS se glasi:

"3. Artikel 4 van de Beschikkingen 81/545/EEG, 81/546/EEG en 81/547/EEG betreffende respectievelijk Bulgarije, Oostenrijk en Joegoslavië wordt als volgt gelezen:

"Artikel 4

Deze beschikking wordt opnieuw onderzocht ten einde haar aan te passen aan de communautaire voorschriften betreffende de controle en de uitroeiing van mond- en klauwzeer en varkenspest binnen de Gemeenschap.""

Člen 2

Ta odločba je naslovljena na države članice.

V Bruslju, 11. aprila 1983

Za Komisijo

Poul Dalsager

Član Komisije

[1] UL L 302, 31.12.1972, str. 28.

[2] UL L 47, 19.2.1983, str. 25.

--------------------------------------------------
Sklep Sveta

z dne 14. junija 1982

o sprejetju priporočila Sveta za carinsko sodelovanje o zahtevah carine

v zvezi s trgovskimi računi v imenu Skupnosti

(82/457/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju priporočila Komisije,

ker Skupnost lahko sprejme priporočilo Sveta za carinsko sodelovanje o zahtevah carine v zvezi s trgovskimi računi s takojšnjim učinkom;

SKLENIL:

Člen 1

Priporočilo Sveta za carinsko sodelovanje z dne 16. maja 1979 o zahtevah carine v zvezi s trgovskimi računi se sprejme v imenu Skupnosti s takojšnjim učinkom. Besedilo omenjenega priporočila je v Prilogi k temu sklepu.

Člen 2

Predsednik Sveta imenuje pooblaščeno osebo, da obvesti generalnega sekretarja Sveta za carinsko sodelovanje o sprejetju priporočila s strani Skupnosti in ki je navedeno v členu 1, s takojšnjim učinkom.

V Luxembourgu, 14. junija 1982

Za Svet

Predsednik

P. de Keersmaeker

--------------------------------------------------

PRIPOROČILO SVETA ZA CARINSKO SODELOVANJE

Z DNE 16. MAJA 1979

O ZAHTEVAH CARINE V ZVEZI S TRGOVSKIMI RAČUNI

SVET ZA CARINSKO SODELOVANJE

v želji pospešiti mednarodno trgovino z omogočanjem trgovskim krogom, da lahko uporabljajo sodobne metode razmnoževanja in pošiljanja podatkov,

ob upoštevanju, med drugim, prizadevanj na mednarodni ravni omogočiti, da vse zahtevane dokumente za mednarodno trgovinsko poslovanje pripravi en sam predstojnik z metodo enega vodilnega,

ob upoštevanju priporočila v zvezi s podpisi in verodostojnostjo, ki ga je marca 1979 sprejela Delovna skupina za olajšavo mednarodnih trgovinskih postopkov pri Ekonomski komisiji za Evropo, ki zlasti opozarja, da splošno sprejetje mehanskih ali elektronskih metod pošiljanja podatkov zahteva spremembe v sedanji praksi glede lastnoročnih podpisov,

glede na to, da zahteva po podpisu na trgovskih računih za carinske namene ne zagotavlja carini nobenega posebnega jamstva o njegovi točnosti,

PRIPOROČA, DA NAJ BI DRŽAVE ČLANICE:

1. sprejele trgovske račune, izdelane na katerikoli način, na primer po metodi enega vodilnega, v primerih, pri katerih je potrebna predložitev trgovske fakture v povezavi s carinjenjem blaga;

2. se vzdržale zahtev po podpisu za carinske namene na trgovskih računih, predloženih za pomoč pri deklaraciji blaga,

ZAHTEVA,

da države članice, ki bodo sprejele to priporočilo, uradno obvestijo generalnega sekretarja o sprejetju, o datumu, od katerega bodo uporabljale priporočilo, in o pogojih njegove uporabe. Generalni sekretar bo posredoval to informacijo carinskim upravam držav članic.

--------------------------------------------------
Odločba Komisije

z dne 8. julija 1980

o določitvi dodatnih predpisov glede statističnih raziskav o površini vinogradov

(80/763/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 357/79 z dne 5. februarja 1979 o statističnih raziskavah o površini vinogradov [1] in zlasti člena 6(2) Uredbe,

ker bi glede na to, da v Skupnosti obstajajo pridelovalna območja z zelo različnimi pridelki, morali zaradi učinkovitega spremljanja razvoja vinogradniških možnosti površine vinogradov, na katerih se gojijo vinske sorte grozdja, nadalje razdeliti v razrede pridelka na podlagi povprečnega pridelka na hektar;

ker so v skladu s členom 6(2) Uredbe (EGS) št. 357/79 takšni razredi pridelka oblikovani v skladu s postopkom iz člena 8 navedene uredbe;

ker so ukrepi, predvideni s to odločbo, v skladu z mnenjem Stalnega odbora za statistiko kmetijstva,

SPREJELA NASLEDNJO ODLOČBO:

Člen 1

Razredi pridelka iz člena 6(2) Uredbe (EGS) št. 357/79 so navedeni v Prilogi.

Člen 2

Ta odločba je naslovljena na države članice.

V Bruslju, 8. julija 1980

Za Komisijo

François-Xavier Ortoli

Podpredsednik

[1] UL L 54, 5.3.1979, str. 124.

--------------------------------------------------

PRILOGA

RAZREDI PRIDELKA

(v hl/ha grozdnega mošta ali vina)

Razredi pridelka | Kakovostno vino z zaščitenim geografskim poreklom (ZGP) | Druga vina |

I | < 30 | < 40 |

II | 30 – 70 | 40 – 70 |

III | 70 – 110 | 70 – 100 |

IV | > 110 | 100 – 130 |

V | | > 130 |

--------------------------------------------------
Odločba Komisije

z dne 26. julija 1978

o vzpostavitvi seznama živalskih kužnih bolezni v skladu z Direktivo 72/462/EGS

(78/685/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav [1] in zlasti členov 12(3)(c) in 29 Direktive,

ker je lahko nujno, da se vse živali iz pošiljke, ki ob vstopu na ozemlje Skupnosti kažejo znake kužne bolezni ali obstajajo sumi nanjo, zlasti če je ta bolezen za Skupnost nenavadna, zakoljejo ali uničijo, da se zaščiti zdravje ljudi in živali ter da se izogne zelo resnim posledicam izbruha ali širjenja tovrstnih bolezni v Skupnosti;

ker je ukrep, predviden s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Vse živali iz pošiljke, namenjene za uvoz, se lahko zakoljejo ali uničijo, če veterinarski pregled, ki se opravi ob vstopu živali na ozemlje Skupnosti v skladu s členom 12(1) Direktive 72/462/EGS, pokaže znake ene od živalskih kužnih bolezni s seznama v Prilogi k tej odločbi ali, če obstaja sum nanjo.

Člen 2

Ta odločba je naslovljena na države članice.

V Bruslju, 24. julija 1978

Za Komisijo

Finn Gundelach

Podpredsednik

[1] UL L 302, 31.12.1972, str. 28.

--------------------------------------------------

PRILOGA

Prašiči: | Slinavka in parkljevka: vse vrste virusov Klasična in afriška prašičja kuga Vezikularna bolezen prašičev Nalezljiva ohromelost prašičev |

Govedo: | Slinavka in parkljevka: vse vrste virusov Goveja kuga |

--------------------------------------------------
Sklep Sveta

z dne 19. junija 1978

o sklenitvi Evropske konvencije za zaščito rejnih in proizvodnih živali

(78/923/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko – socialnega odbora [2],

ker je bila Evropska konvencija za zaščito rejnih in proizvodnih živali (v nadaljevanju "Konvencija") sestavljena v Svetu Evrope z namenom zaščititi rejne in proizvodne živali, še posebej v sodobnih sistemih intenzivne proizvodnje;

ker so Direktiva Sveta 70/373/EGS z dne 20. julija 1970 o uvedbi metod vzorčenja in analiz Skupnosti za uradni nadzor krme [3], kakor je bila nazadnje spremenjena z Direktivo 76/372/EGS [4], Direktiva Sveta 70/524/EGS z dne 23. novembra 1970 o dodatkih v krmi [5], kakor je bila nazadnje spremenjena z Direktivo 78/117/EGS [6], in Direktiva Sveta 74/63/EGS z dne 17. decembra 1973 o določitvi največji dovoljeni vsebnosti neželenih snovi in proizvodov v krmi [7], kakor je bila nazadnje spremenjena z Direktivo 76/934/EGS [8], vpeljale skupna pravila, na katere lahko vpliva Konvencija, zlasti pa izvajanje nekaterih njenih določb;

ker druge določbe Konvencije urejajo področja, za katera Skupnost še ni vpeljala skupnih pravil;

ker zaščita živali sama po sebi ni eden ciljev Skupnosti; ker obstajajo razlike med obstoječimi nacionalnimi zakonodajami za zaščito rejnih in proizvodnih živali, ki lahko povzročijo neenake pogoje konkurence in lahko posledično posredno vplivajo na pravilno delovanje skupnega trga;

ker nadalje Konvencija obravnava zadeve, ki jih ureja skupna kmetijska politika;

ker se zato zdi, da je sodelovanje Skupnosti v Konvenciji potrebno za dosego ciljev Skupnosti;

ker se živinoreja na Grenlandiji opravlja v pogojih, ki so bistveno drugačni od pogojev v drugih regijah Skupnosti zaradi splošnih okoliščin in še posebej podnebja, nizke gostote prebivalstva in izjemne velikosti otoka; ker se zato Konvencija za Grenlandijo ne sme uporabljati,

SKLENIL NASLEDNJE:

Člen 1

Konvencija za zaščito rejnih in proizvodnih živali se s tem v imenu Evropske gospodarske skupnosti odobri.

Besedilo Konvencije je priloženo temu sklepu.

Člen 2

Predsednik Sveta deponira listino o odobritvi v skladu s členom 14 Konvencije [9].

Ob deponiranju listine o odobritvi bo Predsednik Sveta v skladu s členom 16 Konvencije izjavil, da se Konvencija ne bo uporabljala za Grenlandijo.

V Luxembourgu, 19. junija 1978

Za Svet

Predsednik

P. Dalsager

[1] UL C 83, 4.4.1977, str. 43.

[2] UL C 204, 30.8.1976, str. 26.

[3] UL L 170, 3.8.1970, str. 2.

[4] UL L 102, 15.4.1976, str. 8.

[5] UL L 270, 14.12.1970, str. 1.

[6] UL L 40, 10.2.1978, str. 19.

[7] UL L 38, 11.2.1974, str. 31.

[8] UL L 364, 31.12.1976, str. 20.

[9] Datum začetka veljavnosti Konvencije bo Generalni sekretariat Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 14. junija 1977

o sprejemu Priporočila Sveta za carinsko sodelovanje z dne 18. junija 1976 o spremembi nomenklature za uvrščanje blaga v carinske tarife

(77/412/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 28 in 113 Pogodbe,

ob upoštevanju priporočila Komisije,

ker je devet držav članic pogodbenic Bruseljske konvencije z dne 15. decembra 1950 o nomenklaturi za uvrščanje blaga v carinske tarife; ker skupna carinska tarifa temelji na tej nomenklaturi;

ker Svet za carinsko sodelovanje lahko priporoči pogodbenicam spremembe Konvencije in s tem nomenklature, ki je njen sestavni del; ker je Svet dne 18. junija 1976 izdal priporočilo za spremembo nomenklature;

ker belgijsko Ministrstvo za zunanje zadeve na podlagi te konvencije pošlje besedilo vsakega osnutka priporočenih sprememb vsem pogodbenicam in vladam vseh drugih držav podpisnic oziroma pristopnih držav in se šteje, da je besedilo sprejeto, če v šestih mesecih od datuma obvestila nobena pogodbenica ne poda ugovora; ker začnejo veljati spremembe šest mesecev po poteku tega roka, če ugovorov ni, in se mora ob koncu slednjega obdobja carinska tarifa vseh pogodbenic prilagoditi spremenjeni nomenklaturi;

ker je belgijsko Ministrstvo za zunanje zadeve poslalo besedilo Priporočila z dne 18. junija 1976 pogodbenicam dne 20. decembra 1976, da začne veljati 31. decembra 1976; ker se zato šteje, da je priporočilo sprejeto dne 1. julija 1977, če v tem času ni ugovorov glede priporočila kot celote oziroma njegovega dela;

ker ni ugovorov do nobenega dela priporočila,

SKLENIL:

Edini člen

Priporočilo Sveta za carinsko sodelovanje z dne 18. junija 1976 o spremembi nomenklature za uvrščanje blaga v carinske tarife se s tem sprejme in začne veljati dne 1. januarja 1978.

V Luxembourgu, 14. junija 1977

Za Svet

Predsednik

T. Benn

--------------------------------------------------
Sklep Sveta

z dne 3. marca 1975

o sklenitvi Konvencije o preprečevanju onesnaževanja morja iz virov na kopnem

(75/437/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker deklaracija Sveta Evropskih skupnosti in predstavnikov vlad držav članic, ki so se sestali v okviru Sveta, z dne 22. novembra 1973 o akcijskem programu Evropskih skupnosti o okolju [2] poudarja, da je za Skupnost pomembno, da sprejme ukrepe za boj proti onesnaževanju morja na splošno in med drugim predvideva ukrepe Skupnosti za boj proti onesnaževanju morja iz virov na kopnem;

ker Konvencija o preprečevanju onesnaževanja morja iz virov na kopnem z dne 21. februarja 1974 prav tako predvideva pripravo in izvajanje programov, namenjenih za odpravo ali zmanjšanje te vrste onesnaževanja v severovzhodnem Atlantiku;

ker se zdi potrebno, da Skupnost sklene to konvencijo, da bi v okviru delovanja skupnega trga uresničila enega od ciljev Skupnosti na področjih varovanja okolja in kakovosti življenja, in ker Pogodba ne predvideva potrebnih pooblastil;

ker je zato treba imenovati predstavnika Skupnosti v Komisiji, ustanovljeni s Konvencijo,

SKLENIL NASLEDNJE:

Člen 1

Konvencija o preprečevanju onesnaževanja morja iz virov na kopnem se s tem sklene v imenu Skupnosti.

Besedilo Konvencije je priloženo k temu sklepu.

Člen 2

Predsednik Sveta je pooblaščen, da imenuje osebe, pooblaščene za podpis Konvencije, in da jim podeli pooblastila, ki jih potrebujejo, da se Skupnost zaveže.

Člen 3

Skupnost zastopa Komisija v okviru Komisije, ustanovljene v skladu s členom 15 Konvencije.

Komisija v navedenem organu predstavi stališče Skupnosti v skladu s takšnimi direktivami, kot jih ji lahko da Svet.

V Bruslju, 3. marca 1975

Za Svet

Predsednik

J. Keating

[1] UL C 127, 18.10.1974, str. 32.

[2] UL C 112, 20.12.1973, str. 1.

--------------------------------------------------